钦定古今图书集成/历象汇编/庶征典/第144卷 > 朱子大全集 > 《答陈安卿》
## 钦定古今图书集成/历象汇编/庶征典/第144卷 > 朱子大全集 > 《答陈安卿》

人心是个灵底物，如日间未应接之前，固是寂然未
发，于未发中固常恁地醒，不恁瞑然不省。若夜间有
梦之时，亦是此心之已动，犹昼之有思。如其不梦未
觉，正当大寐之时，此时谓之“寂然未发”，则全沈沈瞑
瞑，万事不知不省，与木石盖无异，与死相去亦无几，
不可谓“寂然未发。”不知此时心体何所安存，所谓灵
“底何所寄寓，圣人与常人于此时所以异者如何？而
学者工夫此时又以何为验也？”曰：“寤寐者，心之动静
也；有思无思者，动中之动静也；有梦无梦者，又静中
之动静也。但寤阳而寐阴，寤清而寐浊，寤有主而寐
无主，故寂然感通之妙，必于寤而言之。”